

**Materiál na rokovanie**

**Hospodárskej a sociálnej rady vlády SR**

**dňa 27. mája 2019**

**K bodu č. 8**

**Stanovisko ZMOS**

**k návrhu zákona, ktorým sa mení a dopĺňa zákon č. 314/2012 Z. z. o pravidelnej kontrole vykurovacích systémov a klimatizačných systémov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa mení a dopĺňa zákon č. 321/2014 Z. z o energetickej efektívnosti a o zmene a doplnení niektorých zákonov v znení zákona č. 4/2019 Z. z.**

**Všeobecne k návrhu:**

Cieľom návrhu zákona, ktorý predkladá Ministerstvo hospodárstva SR v spolupráci s Ministerstvom dopravy a výstavby SR, je transponovať smernicu Európskeho parlamentu a Rady č. 2018/844, ktorou sa mení smernica 2010/31/EÚ o energetickej hospodárnosti budov a smernica 2012/27/EÚ o energetickej efektívnosti do právneho poriadku SR v rozsahu pôsobnosti Ministerstva hospodárstva SR.

Návrh zákona rozširuje pravidelnú kontrolu vykurovacích systémov a klimatizačných systémov na systémy s celkovým inštalovaným výkonom vyšším ako 70 kW. Upravuje sa pravidelnosť, rozsah, obsah a postup kontroly, ako aj prípady, kedy kontrolu nebude potrebné vykonať. Taktiež sa upravujú definície vykurovacích a klimatizačných systémov.

Návrh zákona zároveň novelizuje zákon č. 321/2014 Z. z. o energetickej efektívnosti. Zrušuje sa požiadavka na vypracovanie dlhodobej stratégie obnovy budov, upravuje sa povinnosť inštalácie individuálnych meracích zariadení v budovách aj pre nové budovy a zavádza sa ekonomicky a technicky podmienená povinnosť pre nebytové budovy s inštalovaným výkonom vykurovacích a klimatizačných systémov vyšším ako 290 kW mať nainštalovaný systém automatizácie a riadenia budovy. Taktiež sa plnia požiadavky na goldplating.

**Pripomienky k návrhu:**

Združenie miest a obcí Slovenska neuplatnilo k v rámci MPK k návrhu zákona žiadne pripomienky a pripomienky neuplatňuje ani v rámci rokovania Hospodárskej a sociálnej rady SR .

**Záver:**

ZMOS navrhuje, aby Hospodárska a sociálna rada SR odporučila návrh zákona na ďalšie legislatívne konanie.

**Michal Sýkora**

**predseda ZMOS**